
AV I Z  C O M U N

asupra proiectului de Lege pentru aprobarea Ordonanţei de 
urgenţă a Guvernului nr. 32/2006 cu privire la 
rectificarea bugetului de stat pe anul 2006

Proiectul de Lege pentru aprobarea Ordonanţei  de urgenţă a Guvernului nr. 32/2006 cu privire la rectificarea bugetului de stat pe anul 2006 (L 430/09.05.2006, respectiv, PLx-418/03.05.2006) a fost trimis Comisiei pentru cultură, artă, şi mijloace de informare în masă a Senatului, respectiv, Comisiei pentru cultură, arte, mijloace de informare în masă a Camerei Deputaţilor, cele două fiind sesizate pentru aviz.


 Cu acest proiect de Lege au fost sesizate în fond Comisiile pentru buget, finanţe şi bănci. 

Proiectul de Lege face parte din categoria legilor ordinare, potrivit prevederilor art. 73  din Constituţia României, republicată. 

Proiectul de Lege a fost dezbătut în şedinţa Comisiilor din 23 mai 2006. 

La dezbaterea proiectului au participat, ca invitaţi: dl. Ioan Onisei, secretar de stat în Ministerul Culturii şi Cultelor; d-nul Ioan Roşca, director general al Agenţiei Naţionale de Presă ROMPRES; d-nul  Ralu Filip – preşedinte şi d-nul Şerban Pretor, membru, din partea Consiliului Naţional al Audiovizualului; d-nul Tudor Giurgiu, preşedinte-director general al Societăţii Române de Televiziune;  d-na Maria Ţoghină, preşedinte-director general al Societăţii Române de Radiodifuziune. 
La lucrările Comisiilor au fost prezenţi 7 senatori, din totalul de 11 membri ai Comisiei, şi  19 deputaţi, din totalul de 21 de membri ai Comisiei.
Avizul Comisiilor a fost adoptat cu unanimitatea voturilor celor prezenţi în sală în momentul votului.

În urma dezbaterii, Comisiile reunite propun avizarea favorabilă a proiectului de Lege pentru aprobarea Ordonanţei  de urgenţă a Guvernului nr. 32/2006 cu privire la rectificarea bugetului de stat pe anul 2006, în forma prezentată.

